21.12.2022 г.
BG
Официален вестник на Европейския съюз
C 486/63
Електроенергия, произвеждана от възобновяеми енергийни източници 2.21.
Електроенергията, произвеждана от възобновяеми енергийни източници като вятър, слънце и биогаз, е основен компонент в селския пейзаж.
Хармонизирането на законодателството между държавите членки трябва да насърчава и защитава интересите на произвеждащите потребители и да стимулира инвестициите в инфраструктури за енергия от възобновяеми източници.
Във всички държави членки трябва да стане възможно произведената енергия да се продава в националната мрежа.
Трябва да има подходящи схеми за компенсиране на разликата между енергията от възобновяеми източници, произвеждана от произвеждащите потребители, и потребената енергия, за да се гарантира енергийната независимост на селските райони. 2.22.
Проведените неотдавна търгове за централизирано възлагане на обществени поръчки за електроенергия, произведена от възобновяеми енергийни източници, се разпространиха все по-широко и в много случаи успяха да намалят разходите за изграждане на съоръжения за производство на вятърна и слънчева енергия.
Като цяло развитието на електроенергията в селските райони е свързано предимно с декарбонизацията на енергийния сектор и не съществуват синергии с целите за развитие на селските райони.
Живущите в селски райони често възразяват срещу подобни развития, тъй като предвиждат малка полза за местната общност. 2.23.
Кооперациите и други организации на място трябва да бъдат включени в процеса на постигане на споразумение за разполагане на съоръжения за електроенергия, произвеждана от възобновяеми енергийни източници, както навътре в сушата, така и в крайбрежните райони.
Местните общности трябва да имат дялово участие и да се извличат ползи от подобни съоръжения на местно равнище. 2.24.
При такива големи проекти разработването на възобновяеми енергийни източници е свързано предимно с декарбонизацията на енергийния сектор; на развитието на селските райони е отделено малко внимание.
Малките вятърни паркове, малките слънчеви съоръжения и съоръженията за анаеробно разграждане, управлявани от кооперации и местни лица, могат да бъдат насочени в по-голяма степен към развитието на селските райони, както и към социалното и икономическото приобщаване на селските общности.
Необходимо е да бъде постигнат баланс между тези две системи.
Общностите за енергия от възобновяеми източници и гражданските енергийни общности осигуряват начин за постигане на справедлив енергиен преход, съчетан с развитие на общностите. 2.25.
Един пример от селските райони в Швеция (Ейдемо и Сьодерхолм, 2015 г.) показва, че при липсата на общностни схеми за обезщетяване възможностите за заетост са много скромни в контекста на развитието на селските райони. 2.26.
Гражданската енергийна общност е правен субект, при който граждани, МСП и местни органи се обединяват като крайни потребители, за да си сътрудничат в производството на възобновяема енергия.
Пример за това идва от община Фелдхайм, малко село на югоизток от Берлин, което е постигнало енергийна самодостатъчност.
В дворовете са изградени вятърни турбини и е инсталирана независима мрежа.
Местните жители плащат минимални цени за електричество.
Създаването на предприятие за производство на биогаз позволи на селото да създаде местна топлофикационна мрежа.
Това е отличен пример за общност за възобновяема енергия в действие и също така демонстрира, че за бъдещето на селските райони е от съществено значение да се възприеме подход „от долу нагоре“ (5). 2.27.
Чрез реакцията от страна на потреблението електропотреблението се измества към времеви периоди, когато системата може да се справи с него.
Трябва да изгладим кривата на нетното търсене на електроенергия по време на пиковите периоди на търсене, с цел да избегнем изключвания, докато започне да се произвежда повече „зелена електронерегия.
Използването на акумулаторно съхранение на енергия, съхранението на водород и интелигентната електрификация ще предоставят гъвкавост при снижаването на кривата на нетното търсене. 2.28.
В Дъблин пред ирландски парламентаристи Кадри Симсон, комисар по въпросите на енергетиката, заяви, че войната в Украйна е принудила Брюксел да предприеме по-активни и по-бързи действия, с цел да прекрати вноса на руски горива.
Тя заяви, че съгласно предложенията, които предстои да бъдат одобрени, ЕС ще се стреми към целта за покриване на 45 % от потреблението си на енергия от възобновяеми източници до 2030 г.
Това ще бъде увеличение спрямо настоящата цел от 32 % и повече от два пъти над дела от 22 % през 2020 г.
ЕИСК подкрепя тази нова цел, но предупреждава, че тя може да бъде постигната единствено чрез бърз напредък с нови и по-големи инвестиции в енергийния преход в селските райони. 2.29.
Невинаги духа вятър, затова ще бъде необходим резервен вариант.
Чистият водород може да предостави резервен вариант за задоволяване на разнообразното търсене на електроенергия и може да бъде съхраняван, до момента, в който има нужда от него.
(5)
Доклад от семинар на Европейския селски парламент семинар 21.